Редовна Скупштина Крајинаосигурања која је одржана данас подржала је активности и напоре које чини ново руководство и Управни одборовог друштва у циљу стабилизације пословања и поправљања имиџа овог Друштва, а који је био нарушен након спроведене докапитализације и уласка нових власника.

На сједници је усвојен план пословања за 2017.годину, као и трогодишњи план пословања од 2017. до 2019. године, којим се планира повећање профитабилности и позитивно пословање Друштва, усаглашеност пословања са важећом регулативом, одржавање адекватности капитала, уз праведну исплату штета осигураницима, на које исплате су до сада неоправдано дуго чекали или исте наплаћивали судским путем.

Да би ови резултати били остварени, органи Друштва мораће да се супроставе читавом низу ограничавајућих фактора са којима су суочени, појачају активности унутар продајне мреже, унаприједе квалитет пословања на свим нивоима, а посебно у дијелу контроле трошкова иповећања прихода.

Такође, Скупштина је именовала нови Одбор за ревизију, интерног ревизора, овлашћеног актуара, за чији избор је спроведен потребан поступак и добијене сагласности Агенције за осигурање РС. Ови органи и лица ће обављати своје задатке у складу са прописима и актима надзорних органа и бити од помоћи руководству у отклањању уочених незаконитости и неправилности у пословању.

Потребно је нагласти да су већ сада видљиви резултати које је постигао нови Директор г. Елмеднин Ђузел и органи друштва, тако што је остварена добит у првих 6. мјесеци у износу од 100.000,00 КМ, те исплаћене штете из ранијег периода у износу преко 1.200.000,00 КМ. На овај начин Друштов је успјело за кратако вријеме да оствари раст премије за 300% у односу на исти период прошле године.

Враћање ранијих осигураника је сваким даном све веће и веће и указује да грађани вјерују овом Друштву које је некада било препознатљиво и водеће у сектору осигурања РС , а нови органи управљања и руковођења поручују да ће њихово повјерење оправдати.

ДИРЕКТОР ДРУШТВА

Елмедин Ђузел, мр ецц